
Sfântul Cuvios Partenie din Lampsakos 


Sfântul ierarh Partenie, episcopul Lampsakului, Grecia - tămăduitorul cance- 
rului şi al tuturor bolilor şi biruitorul demonilor (7 februarie): 
https://www2.slideshare.net/steaemy1/sf-partenie 


https://archive.org/details/sf.-partenie 
https://www.academia.edu/45371769/Sf% C3% A?2ntul_ ierarh Partenie episcopul Lam 


sakului Grecia _t%C4% 83m % C4% 83duitorul cancerului 9% C5%9Fi al tuturor _bolil 
or _ %C5%9Fi biruitorul demonilor 7 februarie 


De este preot, începe aşa: Binecuvântat este Dumnezeul nostru totdeauna, acum 
şi pururea şi în vecii vecilor. Amin. 





Iar de nu este preot, se zice: Pentru rugăciunile Sfinților părinților noştri, Doa- 
mne lisuse Hristoase, Fiul lui Dumnezeu, miluieşte-ne pe noi. Amin. 


Apoi: Slavă Ție, Dumnezeul nostru, slavă Ție! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mân- 
tuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; Sfinte, cercetează şi vindecă neputinţele 
noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Apoi troparele de umilinţă: 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi păcătoşii 
robii Tăi, miluieşte-ne pe noi. 





Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă, binecuvântată Născătoare de Dumnezeu, 
Fecioară, ca să nu pierim cei ce nădăjduim întru tine, ci să ne mântuim prin 
tine din nevoi, că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 





Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh, şi acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! ( de 3 ori) 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. (de 3 ori) 


Apoi Troparul Sfântului Partenie, glasul |: 


Podobie: Locuitor pustiului şi înger în trup şi de minuni făcător te-ai arătat, de 
Dumnezeu purtătorule, părintele nostru (N) cu postul, cu privegherea şi cu 
rugăciunea cereştile haruri luând, vindeci pe cei bolnavi şi sufletele celor ce 
aleargă la tine cu credinţă. Slavă Celui ce ţi-a dat putere; slavă Celui ce te-a 
încununat pe tine; slavă Celui ce lucrează prin tine, tuturor tămăduiri. 


Pe slava Hellespontului şi episcopul Lampsakului, pe Partenie, îl cinstim ca pe 
un mare ierarh, căci este izvor dătător de minuni şi pune capăt suferințelor grele 
şi-i uşurează de înlănţuirea cancerului pe cei care strigă cu evlavie: Slavă ţie, cel 





slăvit întru Hristos! Slavă ţie, cel ce porți cununa sfântă! Slavă Celui ce lu- 
crează prin tine tuturor tămăduiri! 


Slavă Tatălui şi Fiului şi Sfântului Duh, (acelaşi) 


Pe slava Hellespontului şi episcopul Lampsakului, pe Partenie, îl cinstim ca pe 
un mare ierarh, căci este izvor dătător de minuni şi pune capăt suferințelor grele 
şi-i uşurează de înlănţuirea cancerului pe cei care strigă cu evlavie: Slavă ţie, cel 
slăvit întru Hristos! Slavă ţie, cel ce porți cununa sfântă! Slavă Celui ce lu- 
crează prin tine tuturor tămăduiri! 


Şi acum şi pururea şi în vecii vecilor. Amin. 


Nu vom tăcea nicicând, de Dumnezeu Născătoare, a spune pururea puterea ta 
noi, nevrednicii, că de nu ai fi stat tu înainte rugându-te, cine ne-ar fi scăpat pe 
noi de atâtea primejdii, sau cine ne-ar fi păzit pe noi până acum slobozi ? Noi de 
la tine, Stăpână, nu ne vom depărta, că tu mântuieşti pe robii tăi pururea din 
toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 





17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Apoi Condacele şi Icoasele: 


Podobie: Apărătoare Doamnă, pentru biruință mulţumiri, izbăvindu-ne din 
nevoi aducem ţie, Născătoare de Dumnezeu, noi, robii tăi. Ci, ca ceea ce ai stă- 
pânire nebiruită, izbăveşte-ne din toate nevoile, ca să strigăm ţie: Bucură-te, 
Mireasă, pururea Fecioară! 


Condacul 1 

Ca pe un arhipăstor prea îndumnezeit al Lampsakului şi ca pe un făcător de 
minuni şi izvor îmbelşugat te lăudăm pe tine, ierarhule insuflat de Dumnezeu. 
Iar tu, ca unul care are îndrăzneală către Domnul, roagă-te să fie izbăviţi de tot 
necazul cei care strigă către tine: Bucură-te, părinte Partenie! 


Icosul 1 

Om fund prin fire, înger prin purtări ai fost văzut, ierarhule Partenie, şi cu 
darurile îngereşti faci să strălucească adunarea Bisericii, de aceea minunându-ne 
de viaţa ta, strigăm cu glas mare: 

Bucură-te, cel prin care Hristos este lăudat; 

Bucură-te, cel prin care duşmanul este alungat; 

Bucură-te, păstor prea îndumnezeit al Lampsakului; 

Bucură-te, făclie luminoasă a Hellespontului; 

Bucură-te, culme a smereniei şi comoară a dragostei; 

Bucură-te, adânc al curăţiei şi făcător de minuni; 

Bucură-te, că te-ai umplut de lumina cerească; 

Bucură-te, că ai nimicit puterea amăgitorului; 

Bucură-te, slujitor înflăcărat al lui Hristos; 

Bucură-te, ocrotitorul şi apărătorul nostru; 

Bucură-te, cel prin care credincioşii se aprind; 

Bucură-te, cel prin care duşmanii sunt surpaţi; 

Bucură-te, părinte Partenie! 


Condacul al 2-lea 

Viaţă curată din tinereţe având, te-ai umplut de darurile cereşti şi făcător a multe 
minuni fiind, te-ai pus mijlocitor pe lângă harul Duhului, Partenie purtătorule de 
Dumnezeu, uimindu-i pe cei care strigă: Aliluia! 





Icosul al 2-lea 

Viaţa ta a fost cunoscută tuturor şi împodobită cu virtuţi şi tuturor pildă ară- 
tându-te din tinereţe prin fapte sfinte, luminezi sufletele noastre, ale celor care 
cu dor strigăm către tine: 

Bucură-te, vistierie a obiceiurilor fără pată; 

Bucură-te, icoană a adevărurilor sfinte; 

Bucură-te, pildă vieţii folositoare; 

Bucură-te, comoară sfântă a liniştii sufleteşti; 

Bucură-te, că ai lipsit de lumină pe duşmanul puternic; 

Bucură-te, că L-ai slăvit pe Hristos, Împăratul tuturor; 

Bucură-te, omorâtorul patimilor răutății; 

Bucură-te, cel luminat de Lumina liniştii dumnezeiești; 

Bucură-te, cel ce ai urmat blândeţii lui Hristos; 

Bucură-te, următorul bunătăţii Lui; 

Bucură-te, cel care ai disprețuit orice stăpânire a celor pieritoare; 

Bucură-te, cel care ai primit lumina de la Dumnezeu; 

Bucură-te, părinte Partenie! 


Condacul al 3-lea 

Primind din înaltul cerului putere în împlinirea faptelor şi dumnezeiască voinţă 
insuflată de Dumnezeu, ai fost mai puternic decât tot ce este stricăcios prin ali- 
pirea de Cerescul Duh, fericite Partenie şi strigai către Sfânta Treime: Aliluia! 


Icosul al 3-lea 

Dumnezeiescul Filitos a cunoscut harul foarte strălucit al vieţii tale, purtătorule 
de Dumnezeu şi te-a desăvârşit pentru preoție cu uleiul prea sfânt al Duhului, ca 
să aduci jertfă nesângeroasă pentru cei care strigă: 

Bucură-te, jertfitor dumnezeiesc; 

Bucură-te, sfânt învăţat în tainele Cuvântului; 

Bucură-te, slujitor al Tainelor dumnezeieşti; 

Bucură-te, podoabă a Sfintei Biserici; 

Bucură-te, cel care luminezi cu lumină nevinovăția; 

Bucură-te, cel care ne înveţi tainele cu darul Întreitei Lumini: 

Bucură-te, că ai fost primit preot purtător de Dumnezeu; 

Bucură-te, că ai strălucit ca preot cu vorbire de la Dumnezeu; 

Bucură-te, cel care ai tăiat spinul patimilor; 

Bucură-te, cel care ai curăţat ogorul sufletelor; 

Bucură-te, vas al Luminii celei cu trei raze; 

Bucură-te, izvor al sufletelor care s-au pocăit; 

Bucură-te, părinte Partenie! 


Condacul al 4-lea 





Cu înţelepciune dumnezeiască ai fost primit următor al apostolilor şi ai dobândit 
harul acestora de atunci sănătos l-ai făcut, cuvioase pe cel orbit de taur, mult 
fiind lăudat tu, Partenie şi cântând lui Dumnezeu: Aliluia! 


Icosul al 4-lea 

A auzit de bogăția multelor tale binefaceri femeia care era greu suferindă şi 
venind la tine cu evlavie, a fost izbăvită de suferința cancerului, vestind harul 
tău şi strigând către tine cu credinţă: 

Bucură-te, tămăduirea celor bolnavi; 

Bucură-te, vindecarea celor în suferinţă; 

Bucură-te, dumnezeiască mângâiere a celor întristaţi,; 

Bucură-te, însănătoşire grabnică a celor bolnavi; 

Bucură-te, că ai ucis puterea cancerului; 

Bucură-te, că ai vindecat-o imediat pe femeie; 

Bucură-te, cel care ai slujit fără pată Domnului; 

Bucură-te, cel care ai nimicit puterea lui Veliar; 

Bucură-te, laudă a preoților evlavioşi; 

Bucură-te, sprijin al multor tulburaţi; 

Bucură-te, glas al milostivirii dumnezeieşti; 

Bucură-te, vas al dragostei din belşug; 

Bucură-te, părinte Partenie! 


Condacul al 5-lea 

Vas ales văzându-te prea fericitul întâistătător al Kizikului, cu dumnezeiască 
insuflare, te-a arătat ierarh dumnezeiesc şi păstor al Lampsakului de atunci, Par- 
tenie, cu smerenie ai strigat către Dumnezeu: Aliluia! 


Icosul al 5-lea 

Cu puterea dumnezeiască ai fost în stare să dobori şi să omori pe duşmanul care 
a venit împotriva ta ca un câine turbat şi cu evlavie ai păstorit turma ta, care cu 
bucurie strigă către tine, cuvioase arhipăstor: 

Bucură-te, arhipăstorule al Lampsakului; 

Bucură-te, ierarhule îndumnezeit; 

Bucură-te, izvor nesecat de minuni; 

Bucură-te, învăţător al dogmelor dumnezeieşti; 

Bucură-te, chip prea neîntinat al Bunului Păstor; 

Bucură-te, oaie blândă a Mântuitorului Hristos; 

Bucură-te, că pe Veliar ca pe un câine l-ai nimicit; 

Bucură-te, că ai văzut slava Domnului; 

Bucură-te, următor al milostivirilor lui Dumnezeu; 

Bucură-te, chip al vieţii fără pată; 

Bucură-te, cel din cauza căruia plânge Veliar; 

Bucură-te, cel prin care credincioşii dănțuiesc; 





Bucură-te, părinte Partenie! 


Condacul al 6-lea 

Nimicind, ierarhule, puterea demonilor şi prin aceasta toate vrăjitoriile şi făcând 
să piară, cu harul care ţi-a fost dat, practicile magiei, dăruieşti sănătate şi 1zbă- 
vire tuturor celor care strigă: Aliluia! 


Icosul al 6-lea 

Lampsakul şi ţara Hellespontului se bucură de tine şi toată Biserica cântă pentru 
mulţimea minunilor tale, prin care nu ai încetat să faci bine tuturor, căci lucru- 
rile bune le dăruieşti celor care strigă cu credinţă: 

Bucură-te, slava Bisericii; 

Bucură-te, făclia credinţei; 

Bucură-te, comoară vie a Duhului Sfânt; 

Bucură-te, marea scăpare a celor bolnavi; 

Bucură-te, stâlp al faptelor dumnezeieşti ale vieţii în Duh; 

Bucură-te, unealtă călăuzită de Dumnezeu a vieţuirii minunate; 

Bucură-te, că poţi să stârpeşti viclenia idolilor; 

Bucură-te, că faci să strălucească dragostea lui Hristos; 

Bucură-te, comoară a vieţii viitoare; 

Bucură-te, scânteiere vie a lumii imateriale; 

Bucură-te, lucrător al multor fapte minunate; 

Bucură-te, flacără a milostivirilor cereşti; 

Bucură-te, părinte Partenie! 


Condacul al 7-lea 

Mare prin fapte minunate, ajuns ierarh ai izbăvit de rătăcirea idolilor turma ta 
duhovnicească, care ţi-a fost încredinţată din mâinile lui Dumnezeu şi ai hrănit 
cu dogmele credinţei pe cei care strigă: Aliluia! 


Icosul al 7-lea 

Vestind legile credinţei şi harul Evangheliei, purtătorule de Dumnezeu, I-ai 
întors să slujească lui Hristos pe cei care înainte erau fii ai pierzării şi cu minuni 
îi întăreşti pe cei care cu evlavie strigă către tine: 

Bucură-te, luminător al celor aflaţi în întuneric; 

Bucură-te, părinte al celor care s-au luminat; 

Bucură-te, cel care ai făcut de ruşine zădărnicia idolilor; 

Bucură-te, cel care ai făcut cunoscută mila Mântuitorului; 

Bucură-te, îndumnezeitule cunoscător al învățăturilor dătătoare de viaţă; 
Bucură-te, vestitor al milostivirilor cereşti insuflat de Dumnezeu; 

Bucură-te, că îndrumi spre calea mântuirii; 

Bucură-te, că risipeşti întunericul neştiinţei,; 

Bucură-te, cel care aprinzi flacăra sufletelor spre dragostea lui Hristos; 





Bucură-te, cel care rupi săgețile dușmanului; 
Bucură-te, cel care tai rădăcinile patimilor; 
Bucură-te, cel care aduci rodul virtuţii; 
Bucură-te, părinte Partenie! 


Condacul al 8-lea 

Prin iconomie dumnezeiască ai făcut, părinte, minuni neobişnuite spre mân- 
tuirea altora, ai nimicit puterea demonilor şi ai vindecat boli grele, tămăduindu-i 
cu cuvântul tău, Partenie, pe cei care strigă: Aliluia! 


Icosul al 8-lea 

Cu totul luminat de Împăratul cel sfânt, ai venit la Constantin cel vestit, care, 
cinstindu-ţi evlavia ţi-a dăruit o bogată răsplată pentru care ai slăvit pe Hristos, 
îndemnându-i pe toţi să strige către tine: 

Bucură-te, cel mare printre minunaţi; 

Bucură-te, cel slăvit printre Sfinţi; 

Bucură-te, cel care ai bucurat pe Domnul cel Sfânt; 

Bucură-te, cel care ai făcut de ruşine pe căpetenia întunericului; 

Bucură-te, prieten adevărat al Atotputernicului Hristos; 

Bucură-te, armă îndreptată împotriva duşmanului; 

Bucură-te, cel pe care l-a cinstit Constantin cel mare; 

Bucură-te, că ai primit dar dăruit de Dumnezeu; 

Bucură-te, cel care străluceşti cu lumina harului; 

Bucură-te, nimicitor al dușmanului blestemat; 

Bucură-te, cel care ai adus pe mulți la Hristos; 

Bucură-te, cel care ai îndepărtat nebunia duşmanilor; 

Bucură-te, părinte Partenie! 


Condacul al 9-lea 

Vindecând de rătăcire turma ta nestatornică, ai zidit, sfinte părinte, o biserică 
prea frumoasă Mântuitorului, ca templu viu al Dumnezeiescului Duh, iar acum, 
înălțând cântări către Ierusalimul ceresc, cânţi lui Dumnezeu: Aliluia ! 


Icosul al 9-lea 

La cuvintele rugăciunilor tale, ca din somn s-a trezit în chip minunat Eftihianos 
şi de bogatul tău har, cuvioase s-a ruşinat duşmanul hulitor, iar noi alergând că- 
tre tine, cu credinţă fierbinte îți strigăm: 

Bucură-te, vasul Mângâietorului; 

Bucură-te, cunoscătorule al vieţii necunoscute; 

Bucură-te, cel care ai înviat prin rugăciune pe cel care a murit; 

Bucură-te, cel care ai ucis pe duşmanul care te pizmuia; 

Bucură-te, că ai vindecat pe foarte mulți care sufereau cumplit; 

Bucură-te, că mare cu adevărat te-ai arătat prin minuni; 





Bucură-te, nimicitorul duhurilor necurate; 

Bucură-te, tâlcuitor al învățăturilor dumnezeieşti; 
Bucură-te, cel prin care sunt alungaţi demonii; 

Bucură-te, cel prin care sunt tămăduiţi cei foarte nefericiţi; 
Bucură-te, slujitor adevărat al lui Hristos; 

Bucură-te, biruitor al dușmanului; 

Bucură-te, părinte Partenie! 


Condacul al 10-lea 

Descoperit a fost, părinte, duhul cel necurat, care se ascundea de mult timp în 
om şi când i-ai spus să se sălăşluiască în tine, a plecat gemând, iar cel vindecat, 
lăudându-te, Îi striga lui Dumnezeu: Aliluia! 


Icosul al 10-lea 

Când ai cunoscut, părinte boala care se ascundea în inima păstorului Irakhei, 
imediat pe acesta l-ai arătat milostiv, cu cuvântul tău, Partenie de aceea, mi- 
nunându-se de mărinimia ta, toți strigau: 

Bucură-te, cunoscătorul celor ascunse; 

Bucură-te, cunoscătorule al celor care nu se pot spune; 

Bucură-te, învăţător al milostivirii dumnezeieşti; 

Bucură-te, fluviu plin de milă; 

Bucură-te, cel care urmezi mila Milostivului Dumnezeu; 

Bucură-te, lăcaş al blândeţii şi al Luminii care nu poate fi înţeleasă; 

Bucură-te, că l-ai vindecat pe păstorul Irakliei,; 

Bucură-te, că ţi-ai izbăvit turma de rătăcire; 

Bucură-te, icoană a bunătăţilor lui Hristos; 

Bucură-te, pârâu al multor veselii; 

Bucură-te, apărător al săracilor şi smeriților; 

Bucură-te, cel care contempli Lumina cerească; 

Bucură-te, părinte Partenie! 


Condacul al 11-lea 

Aflând de la tine vindecare, fostul slăbănog L-a lăudat pe Mântuitorul şi în- 
dreptat prin rugăciunea ta, vestea prea fericite Partenie, minunea ta cea mare 
strigând: Aliluia! 


Icosul al 11-lea 

De harul tău dat de Dumnezeu s-a cutremurat mulţimea demonilor, prin rugă- 
ciunile tale cerul a dat ploaie pământului care era însetat, ogorul a dat rod foarte 
bogat, iar credinciosul arhidiacon ţi-a zis cu uimire: 

Bucură-te, cel plin de roade dătătoare de viaţă; 

Bucură-te, izbăvitor de patimi nevindecate; 

Bucură-te, cel care îl urmezi pe Ilie Tezviteanul; 





Bucură-te, cel care faci să sporească dragostea lui Hristos; 
Bucură-te, râu foarte limpede al milei dumnezeieşti; 
Bucură-te, crin prea frumos mirositor al harului duhovnicesc; 
Bucură-te, că faci ploaia să coboare peste pământul însetat; 
Bucură-te, că ne duci la corabia mântuirii; 

Bucură-te, legătură a credincioşilor aduşi lângă tine; 
Bucură-te, tămăduire a multora care erau bolnavi; 

Bucură-te, cel datorită căruia se bucură slăbănogul; 
Bucură-te, cel către care strigă mereu tot credinciosul; 
Bucură-te, părinte Partenie! 


Condacul al 12-lea 

Luminat cu darul proorociei, ai spus dinainte, părinte, cele ce se vor întâmpla şi 
pe Ipatianos, arhidiaconul Irakliei, l-ai văzut vas al Duhului, iar după ce ai proo- 
rocit aceasta striga şi el împreună cu tine către Dumnezeu: Aliluia! 


Icosul al 12-lea 

Cântându-ţi laude de despărțire, ierarhule, cei care s-au adunat cu credință mul- 
tă pentru călătoria ta la Dumnezeu au încredinţat mormântului trupul tău, cu- 
vioase, iar noi lăudându-te strigăm cu evlavie către tine: 

Bucură-te, cel împreună cetăţean cu Îngerii; 

Bucură-te, sfântule biruitor cu cunună; 

Bucură-te, temelie de nezdruncinat a Bisericii; 

Bucură-te, cel plin de strălucirea Luminii necreate; 

Bucură-te, grădină foarte plăcut mirositoare a darurilor tainice; 

Bucură-te, zid nesurpat al creştinilor evlavioşi; 

Bucură-te, ocrotitor care suferi împreună cu cei ce te cinstesc; 

Bucură-te, apărător şi sprijinitor al ortodocșilor; 

Bucură-te, cel prin care voi fi curăţit de patimi; 

Bucură-te, cel prin care voi fi izbăvit de nenorociri; 

Bucură-te, bucurie a sufletelor credincioase; 

Bucură-te, apărare adevărată şi a mea; 

Bucură-te, părinte Partenie! 


Condacul al 13-lea (de trei ori) 

O, prea minunate părinte Partenie, ierarhule al Domnului, revărsare de minuni 
uimitoare, primeşte rugăciunile noastre şi prin solirile tale către Dumnezeu, să 
primim iertare de greşeli toţi care într-un glas Îi strigăm: Aliluia! 


Apoi se zice iarăşi: 


Icosul 1 





Om fiind prin fire, înger prin purtări ai fost văzut, ierarhule Partenie, şi cu daru- 
rile îngereşti faci să strălucească adunarea Bisericii, de aceea minunându-ne de 
viaţa ta, strigăm cu glas mare: 

Bucură-te, cel prin care Hristos este lăudat; 

Bucură-te, cel prin care duşmanul este alungat; 

Bucură-te, păstor prea îndumnezeit al Lampsakului; 

Bucură-te, făclie luminoasă a Hellespontului; 

Bucură-te, culme a smereniei şi comoară a dragostei; 

Bucură-te, adânc al curăţiei şi făcător de minuni; 

Bucură-te, că te-ai umplut de lumina cerească; 

Bucură-te, că ai nimicit puterea amăgitorului; 

Bucură-te, slujitor înflăcărat al lui Hristos; 

Bucură-te, ocrotitorul şi apărătorul nostru; 

Bucură-te, cel prin care credincioşii se aprind; 

Bucură-te, cel prin care duşmanii sunt surpaţi; 

Bucură-te, părinte Partenie! 


Condacul 1 

Ca pe un arhipăstor prea îndumnezeit al Lampsakului şi ca pe un făcător de 
minuni şi izvor îmbelşugat te lăudăm pe tine, ierarhule insuflat de Dumnezeu. 
Iar tu, ca unul care are îndrăzneală către Domnul, roagă-te să fie izbăviţi de tot 
necazul cei care strigă către tine: Bucură-te, părinte Partenie! 


Apoi se zice otpustul mic: Pentru rugăciunile Sfinţilor părinţilor noştri, Doamne 
lisuse Hristoase, Fiul lui Dumnezeu, miluieşte-ne şi ne mântuieşte pe noi. Amin! 


(Acatist alcătuit de monahul Gherasimos Mikraiannanitos şi tradus din 
greaca veche de dl. prof. Gheorghe Badea) 


Bibliografie: Maria Meletiou-Makri, „Un sfânt din vechime viu printre noi - 
Sfântul Partenie din Lampsakos (Sfântul ocrotitor al bolnavilor de cancer)”, 
Ediţia a II-a (Carte tipărită cu binecuvântarea PS Părinte Galaction, episcopul 
Alexandriei şi Teleormanului), Editura Bunavestire, Bacău, 2008. 


Sursa: hrtps://sfantulparteniedinlampsakos.wordpress.com/ 





7 Să do Sa PRL 4 


Sfântul Partenie din Lampsakos este un sfânt din vechime al Bisericii 
ortodoxe, care a trăit în Asia Mică, în secolul al IV-lea după Hristos şi este 
sărbătorit în fiecare an pe data de 7 februarie. 


—> Acest mare sfânt este recunoscut în mod deosebit ca fiind sfântul 
tămăduitor al cancerului si al tuturor bolilor (trupeşti şi sufleteşti). 

— Pe lângă aceste calităţi de taumaturg (care îl aseamănă pe Sfântul 
Partenie cu Sfinţii apostoli), Sfântul ierarh Partenie a primit de la 
Dumnezeu darul deosebit de a izgoni demonii şi de a-i uşura pe oamenii 
care suferă de influența magiei, farmecelor, vrăjilor şi a altor acţiuni 
satanice. 

— Sfântul Partenie a fost înzestrat de Dumnezeu şi cu un alt mare har şi 
anume acela de a învia morţii (în timpul vieţii sale a înviat trei morţi!!!). 

— Ceea ce-l face şi mai minunat pe acest mare sfânt din vechime este faptul 
că Dumnezeu l-a îmbogăţit în zilele noastre pe Sfântul Partenie cu şi mai 
mult har, căci marele făcător de minuni Partenie săvârşeşte iar zilnic 
minuni uimitoare, precum odinioară, copleşindu-i cu binefacerile sale pe 
cei care îl roagă cu credinţă şi evlavie. 


Marele Sfânt Partenie îi apără pe oamenii din zilele noastre de orice capcană 
răuvoitoare, îi salvează din primejdii şi rezolvă în chip minunat situaţiile dificile, 
întrecând de cele mai multe ori nădejdile oamenilor. 





Marele Sfânt Partenie s-a născut în orăşelul Melitoupolis din provincia 
Hellespont din Asia Mică, în secolul al IV-lea d.Hr.. Tatăl său se numea 
Hristodoulos şi era diacon al bisericii din acea localitate. 


De mic copil a fost atras de Sfintele Scripturi, aplicând in viaţa de zi cu zi 
poruncile Evangheliei. În apropierea orășelului în care s-a născut era un lac, din 
care obişnuia să pescuiască tânărul Partenie, iar banii pe care-i primea vânzând 
peştii din care nu mânca niciodată, îi împărțea pe toți la săraci. 


Pentru marea iubire de oameni a smeritului Partenie, Dumnezeu l-a 
învrednicit să primească sfântul Har încă de la o vârstă foarte fragedă. Sfântul 
Partenie a început să facă multe minuni, chiar de la vârsta de 18 ani, tămăduind 
tot felul de boli şi scoțând diavolii din oameni, prin chemarea Numelui 
Domnului nostru lisus Hristos. Datorită minunilor pe care le făcea, faima 
Sfântului Partenie s-a răspândit pretutindeni. Pentru toate acestea, episcopul 
din Melitoupolis, Filitos, l-a hirotonit preot, astfel harul sfânt revărsându-se şi 
mai bogat în sufletul bunului Partenie. 


Sfântul Partenie dobândise o putere atât de mare împotriva puterilor întune- 
ricului, încât şi simpla chemare a numelui său îi punea pe fugă pe demoni. 
Pentru că avea mare trecere la Dumnezeu, datorită vieţii sale drepte, Sfântul 
Partenie s-a învrednicit să facă minuni şi mai mari în numele Preasfintei Treimi. 


Sfântul Partenie vindecă complet ochiul 
unui om, scos de coarnele unui taur 


Mergând odată Sfântul Partenie pe un drum, a întâlnit un om pe care îl lovise în 
obraz un taur cu cornul, încât i-a scos ochiul. Bietul om îşi ținea cu mâna 
tremurândă ochiul scos şi cu gemete chema în ajutor duhurile cele bune să-l 
miluiască. Pe acesta văzându-l Sfântul Partenie cu ochii lui prea milostivi, i-a 
luat cu mare grijă ochiul scos în mâna lui dreaptă şi l-a pus din nou la locul 
său. Şi nu a fost nevoie nici de leacuri, nici de mult timp să se vindece ochiul cel 
scos, ci doar timp de trei zile l-a udat cu apă sfințită (adică aghiazmă) şi s-a 
rugat fierbinte lui Dumnezeu să-l vindece complet, spre slava Preasfântului Său 
Nume. Şi Dumnezeu nu S-a întors de la plăcutul Său, Partenie, ci i-a ascultat 
rugăciunea înfocată şi a tămăduit desăvârşit ochiul scos al omului necăjit. 


Cu adevărat, Minunat este Dumnezeu întru Sfinţi Săi ! 


Sfântul Partenie vindecă cancerul femeii 
(apărut în zonele ascunse ale corpului) 





Marea putere tămăduitoare a Sfântului ierarh Partenie este dovedită şi de minu- 
nea uimitoare prezentată în continuare. 


O femeie s-a îmbolnăvit de groaznica boală a cancerului. Și cancerul a luat 
proporţii, dezvoltându-se în locurile cele mai ascunse ale corpului. Aşadar, 
femeia, pe de o parte, suferea dureri cumplite, iar pe de altă parte îi era ruşine 
să se arate la doctori pentru tratament. Dar Dumnezeu, care vede cele nevăzute 
şi care dăruieşte pe nevăzute, a tămăduit prin prea milostivul Sfânt Partenie 
cancerul. Astfel, Sfântul Partenie, după ce a înălțat rugăciuni din inimă, cu 
adâncă smerenie şi durere, către Atotputernicul şi Mult milostivul Dumnezeu, 
Cel pentru care nimic nu este cu neputinţă, a făcut semnul Sfintei Cruci pe 
fruntea bolnavei şi a silit cancerul să iasă de îndată, făcând-o pe femeie să-L 
prea mărească pe Hristos cu glas de bucurie. 


Dumnezeu a ascultat şi îndeplinit grabnic rugăciunea prea bunului şi prea 
iubitului Său Partenie, cel care I-a împlinit cu osârdie, cu multă dragoste şi 
smerenie, încă din fragedă copilărie, poruncile din Evanghelia Sa. Deci Dumne- 
zeu a tămăduit cancerul, ca urmare a rugăciunii fierbinţi şi curate a smeritului 
Său slujitor, Sfântul Partenie. 


Ca urmare a acestei minuni, unele site-uri de pe internet îl prezintă pe Sfântul 
Partenie, episcopul Lampsakului, ca pe un Sfânt tămăduitor al cancerului de 


prostată, această afirmaţie fiind corectă. Însă prin această formulare, Sfântul este 
oarecum nedreptăţit, căci puterea lui tămăduitoare se răsfrânge asupra tuturor 
formelor de cancer şi asupra tuturor bolilor, indiferent de gravitatea sau stadiul 
lor, după cum se poate uşor deduce din noianul de minuni uimitoare şi 
neaşteptate săvârşite de Sfântul Partenie în timpul vieţii sale dar şi minuni 
săvârşite în zilele noastre. 


Sfântul Partenie biruieşte pe diavol 
cu puterea Sfintei Cruci 


Pentru Strălucitele sale virtuţi şi pentru viaţa sa dreaptă şi cuvioasă, 
Dumnezeu l-a înzestrat pe prea bunul şi milostivul Sfânt Partenie, pe lângă 
darul de a tămădui toate formele şi stadiile de cancer şi toate bolile şi cu 
putere deosebită împotriva demonilor trufaşi. 


Aceste daruri primite de la prea bunul Creator şi le-a păstrat Sfântul Partenie şi 
după adormirea sa, întrucât el vindecă toate bolile - şi mai ales cancerul de orice 
fel şi în orice stadiu - alungă demonii şi desface vrăjile şi în zilele noastre, 
precum făcea odinioară, când trăia pe pământ. 





Minunatul Sfânt Partenie reuşeşte de fiecare dată, mijlocind la Tronul Prea- 
sfintei Treimi, să zădărnicească toate planurile şi punerile la cale cele 
dușmănoase ale duhurilor necurate (adică ale diavolilor) împotriva creştinilor 
care 1 se roagă cu credinţă şi evlavie. Această mare putere a Sfântului Partenie 
împotriva demonilor este scoasă în evidenţă de întâmplarea minunată relatată 
mai Jos, precum şi de minunile din zilele noastre, când Sfântul Partenie este 
înzestrat de Mult milostivul şi lubitorul de oameni Dumnezeu cu o putere şi mai 
mare împotriva necuraţilor şi întunecaților diavoli. 


Mergând odată Sfântul Partenie să cerceteze pe un bolnav şi trecând pe lângă 
casa unui boier, un câine mare a rupt lanţul cu care era legat şi din poartă 
alergând, s-a năpustit asupra sfântului, suindu-se cu picioarele de dinainte pe 
umerii lui, deschizându-şi gura lui cea mare şi uriaşă în mod ameninţător, 
vrând să muşte cu dinţii faţa Sfântului Partenie. 


Bineînţeles că nu de unul singur şi nici prin puterea lui firească a făcut câinele 
acest gest (căci este ştiut faptul că, atunci când omul se sfinţeşte, fiarele 
sălbatice simt acest lucru şi nu îi fac nici un rău, ba chiar 1 se supun - aşa cum 
făceau şi înainte de izgonirea primilor oameni din Rai), ci mânat de diavol. Dacă 
acest lucru i s-ar fi întâmplat altcuiva, acesta s-ar fi înspăimântat sau ar fi căutat 
un ciomag sau o altă armă să se apere şi ar fi strigat după ajutor. 


Dar Sfântul Partenie, care avea o credință puternică şi mare îndrăzneală 
înaintea Preasfintei Treimi, nu doar că nu s-a înfricoşat, ci a apelat la ajutorul 
Semnului biruitor al creştinilor, ca de fiecare dată: a suflat în gura larg 
deschisă a câinelui, pecetluindu-l astfel cu Semnul Sfintei Cruci şi îndată fiara 
cea înspăimântătoare a rămas locului moartă şi a căzut fără suflare de pe 
umerii lui la pământ. 


lată deci cum Atotputernicul Dumnezeu nu a lăsat pe spurcaţii diavoli (care 
lucrează atât prin oameni cât şi prin făpturile necuvântătoare, pentru a le face rău 
celor care le zădărnicesc planurile cu ajutorul lui Hristos) să-l rănească pe 
plăcutul Său Partenie, ci a alergat imediat în ajutorul lui, izbăvindu-l de 
primejdie şi nimicind pe sluga satanei. 


Datorită strălucitei sale vieţi şi a minunilor pe care le făcea, a ieşit la iveală 
sfinţenia sa. Pentru aceasta, mitropolitul din Kizik, Asholios, l-a numit pe 
Sfântul Partenie, în anul 325, în timpul domniei Sfântului împărat Constantin 
cel mare, episcop al cetăţii Lampsakos, deoarece această localitate era adânc 
cufundată în idolatrie. 


Urmând poruncilor apostolice, marele păstor făcător de minuni - Partenie - a 
muncit din greu şi cu umilinţă, cu rugăciune şi cu post, neîncetat sfătuindu-i, 





rugându-i şi dojenindu-i. Sfântul Partenie se străduia să dea la o parte negura 
din jurul ochilor şi să-i pregătească pe lampsakieni să vadă cu ochi limpezi pe 
Marele Dătător de lumină. Astfel, dreptul păstor îi convingea pe unii cu vorba, 
iar pe alții mai mult cu fapta - prin exemplul vieţii sale drepte şi mai ales, prin 
minunile uimitoare pe care le săvârşea în numele Domnului lisus Hristos. 


Sfântul Partenie a fost doctor al trupurilor celor suferinzi din Lampsakos, dar 
mai ales doctor al sufletelor lor, deoarece a reuşit să-i convertească, să-i facă 
Să urască minciuna şi să se boteze în numele Preasfintei Treimi. 


Văzând cetatea încredinţată lui că sporeşte în credinţa cea dreptmăritoare şi că 
dispreţuieşte întru totul idolii, evlaviosul ierarh Partenie a vrut să distrugă 
templele idoleşti din cetatea Lampsakos, iar în locul lor să zidească sfinte 
biserici închinate lui Hristos. Pentru aceasta, a mers la marele împărat 
Constantin ca să ia de la dânsul autorizaţie pentru acest lucru. Fiind primit de 
dreptcredinciosul şi de Hristos iubitorul împărat cu multă cinste şi dragoste, a 
obținut de la dânsul ceea ce dorea şi în plus, o sumă însemnată de aur pentru 
zidirea sfintelor biserici. 


Întorcându-se Sfântul Partenie în Lampsakos, a dărâmat toate capiştele idoleşti 
şi a construit în mijlocul cetăţii şi în punctul său cel mai înalt, o mare biserică, 
peste măsură de frumoasă, spre slava Atotputernicului, singur apucându-se de 
lucru şi ajutând cu mâinile sale pe zidari. Această minunată Biserică închinată 
Mântuitorului Hristos domină şi astăzi centrul Lampsakului, ea păstrându-se 
din secolul al IV-lea, deoarece turcii au transformat-o în moschee când au 
răsturnat Imperiul Bizantin. 


Sfântul Partenie înviază primul om, pe Eftihianos 


Odată terminată construcția sfintei biserici, prea măritul Partenie s-a sârguit să 
facă în Altar Sfânta Masă; pentru aceasta a căutat un bloc de piatră foarte mare 
şi frumos, după ce l-a găsit l-a predat cioplitorilor în piatră, spre a fi prelucrat 
aşa încât să se potrivească cu Sfântul Altar. După terminarea lucrării, imensul 
bloc de piatră a trebuit transportat spre sfântul lăcaş. 


Muncitorii l-au încărcat într-un car cu boi, dar vrăjmaşul diavol, care 
întotdeauna pizmuieşte toate cele bune, a încercat să împiedice lucrarea prea 
Cuviosului Partenie şi şi-a început obişnuitele lui lucrări, ca cel ce este de la 
începutul lumii ucigaş de oameni. A săvârşit deci o lucrare pe măsura urii sale 
faţă de oameni, căci după ce i-a tulburat aşa cum ştie el pe boi, i-a împins 
înapoi cu un avânt de nestăvilit, încât nimeni nu-i mai putea stăpâni. Îndată 
omul care mâna boii, pe nume Eftihianos, prin lucrarea diavolească a fost 
aruncat la pământ, sub car, cu faţa în jos şi trecând carul cu piatra cea mare şi 





extrem de grea peste dânsul, i-a sfărâmat toate oasele şi măruntaiele, încât l-a 
lăsat mor. 


Aducându-i-se îndată la cunoştinţă cele întâmplate, prea măritul Ierarh 
Partenie - marele tămăduitor şi făcător de minuni - a spus: 


Şi degrabă, luând cu el pe câțiva dintre credincioşii cei de faţă, 
au mers cu toții la locul unde se întâmplase tragedia. Văzând trupul mortului, 
prea milostivul Sfânt Partenie şi-a plecat sfinţii săi genunchi la pământ, spre 
rugăciune, apoi s-a rugat cu lacrimi lui Dumnezeu, zicând: 


Aşa a spus şi până să termine Sfântul Partenie de-a binelea rugăciunea, 
Eftihianos a înviat! Şi îndată s-a ridicat omul pe deplin sănătos, dând din mâini 
şi din picioare şi mişcându-şi buzele ca să-i mulțumească marelui făcător de 
minuni Partenie, care l-a înviat. Toate oasele şi mădularele - care mai înainte 
zăceau strivite pe drum - s-au refăcut complet, iar Eftihianos, înzdrăvenindu-se 
ca mai înainte, a luat boii şi a mânat carul cu piatra cea aleasă până la Sfânta 
Biserică a Atotputernicului. Atunci toți cei care au văzut acea minune şi acea 
neaşteptată întoarcere la viaţă a mortului şi-au întărit credința în Mântuitorul 
Hristos şi în puterea Lui nemărginită, şi au dat slavă şi laudă Prea bunului 
Dumnezeu. 


Prin această înviere minunată - însoţită de refacerea completă a trupului zdrobit - 
Sfântul ierarh Partenie din Lampsakos, cu puterea lui lisus Hristos, l-a ruşinat 
încă o dată pe diavol, care încearcă permanent şi pe orice cale să împiedice 
lucrările lui Dumnezeu. 


Aflând oamenii de pretutindeni despre această înviere minunată, se minunau de 
puterea deosebită şi de marea trecere de care se bucura smeritul ierarh Partenie 
la Tronul Preasfintei Treimi. Astfel, toţi cei care aveau bolnavi sau demonizaţi 
sau care sufereau de orice alt rău, întrucât dispreţuiau orice ştiinţă şi orice alt 
ajutor apropiat de aceasta, îi aduceau la prea fericitul Partenie, episcopul 
Lampsakului şi vedeau lucruri care întreceau nădejdile lor. 


Sfântul Partenie era părintele iubitor, ocrotitor şi salvator al cetăţii pe care o 
păstorea. Cu ajutorul rugăciunii, dreptul ierarh tămăduia fără excepţie toate 





bolile şi neputinţele, mai ales pe cele faţă de care medicina acelei vremi era 
complet neputincioasă. 


Prea bunul Sfânt ierarh Partenie, episcopul Lampsakului, era atât de milostiv 
încât nu refuza să-i ajute pe nici unul dintre nenumăraţii suferinzi de patimi 
trupeşti sau sufleteşti sau posedaţi de duhuri necurate, care îi cereau ajutorul sau 
dintre cei care aveau marea şansă de a-l întâlni pe sfânt în calea lor - unii dintre 
aceştia din urmă chiar neştiind că suferă de anumite boli sau că sunt posedaţi de 
demoni. De aceea, oamenii au încetat să mai apeleze la doctori pentru tratarea 
lor şi alergau de fiecare dată la bunul lor păstor, Partenie. Pricinile care-i făceau 
pe oameni să alerge la Sfântul Partenie erau multe, printre care siguranţa, 
grăbnicia şi gratuitatea vindecării complete şi a rezolvării problemelor lor. 


Evlavia adâncă a lampsakienilor faţă de Sfântul Partenie reiese şi din următorul 
fapt: Întrucât oraşul Lampsakos se afla în calea drumurilor comerciale care 
duceau spre Constantinopol, acesta s-a dezvoltat mult prin navigaţie şi pescuit. 
Mulţi străini plecau zilnic pe mare de aici, însă nici unul nu pleca la drum 
dacă nu-l vizita mai înainte pe Sfântul Partenie, pentru a primi 
binecuvântarea sa, ca scut apărător şi izbăvitor în călătorie. 


Sfântul Partenie din Lampsakos are mare putere 
de a izgoni demonii trufaşi 


Întrucât erau mulţi cei care veneau şi plecau din Lampsakos, a ajuns într-una 
din zile la Sfântul Partenie, pentru binecuvântare, un om care avea în sine un 
duh diavolesc, care de multă vreme locuia într-însul (incă din copilărie), fără 
însă ca acesta să o ştie. Și dacă demonul s-a putut ascunde de cel care-l 
adăpostea, necuratul nu s-a putut ascunde şi de prietenul lui Dumnezeu, adică 
de Sfântul ierarh Partenie. Astfel că, ajungând bietul posedat lângă cuviosul 
Partenie, i-a făcut plecăciune, iar sfântul cunoscând că într-însul este duhul 
necurat, nu i-a întors salutul. 


Atunci diavolul s-a înfuriat şi a vorbit sfântului prin om: Noi am avut dorința să 
te vedem dar deşi te-am salutat, tu nu ne-ai răspuns. 


Iar demonul la rândul său i-a răspuns: Te-am văzut şi te-am priceput. 





Atunci duhul cel viclean a replicat: Asta a fost tot? Să mă condamni să ies de 
aici dinăuntru? Dar, rogu-mă ţie, nu mă scoate din lăcaşul meu, în care de 
atâta timp locuiesc! 


Iar necuratul i-a răspuns: De când era copil, iar până acum nu m-a simţit 
nimeni, în afară de tine! Dacă totuşi mă izgoneşti de aici, oare unde îmi vei 
porunci să mă duc? 


Poate ai să-mi spui să intru în porci? a întrebat diavolul. 


lar Sfântul Partenie a urmat: 


După ce demonul şi-a dat seama că totul este adevărat şi nu înşelăciune, pentru 
că îl vedea pe prea măritul Partenie gata să susţină şi să promită că-i oferă 
până şi om în care să se sălăşluiască, dacă desigur, ieşea din acesta, a fost 
convins şi a ieşit şi îndată a cerut ce i s-a promis. 


Atunci Sfântul Partenie însuşi a deschis larg gura sa şi i-a spus: lată omul! 


Auzind acestea, diavolul, ca şi cum ar fi fost ars cu foc de cuvântul prea 
fericitului ierarh Partenie, a început să bocească şi plecând, a spus: Vai mie, în 
bun vas locuind eu, după atâta timp mă izgoneşti! De ce oare n-am găsit pe altul 
în care să pot să stau şi am fost dat afară din acesta fără să vreau? Cum am să 
îndrăznesc să stau în acesta care are aşa mare putere? Cum voi putea să intru 
în casa lui Dumnezeu? Cu adevărat, mare este puterea celor ce-l fac Voia lui 
Dumnezeu!!! 


Acestea zicându-le diavolul cel alungat în chip ruşinos, s-a dus în locuri pustii şi 
neumblate, iar omul ce fusese posedat de acesta încă din copilărie a rămas pe 
deplin liniştit şi sănătos şi Il lăuda pe Dumnezeu. 


Din această întâmplare cu cel demonizat se deduce imediat imensa putere pe 
care a primit-o smeritul ierarh Partenie din Lampsakos asupra demonilor vicleni 
şi trufaşi. Căci, precum întunericul este risipit de lumină, simpla apropiere de 
Sfântul ierarh Partenie îi fugărea pe demoni. 





Dar nici în zilele noastre demonii nu Suportă prezenţa Sfântului Partenie din 
Lampsakos, întrucât apropierea de capul Sfântului ierarh Partenie sau de 
Sfintele sale moaşte îi pune îndată pe fugă pe demoni, fapt dovedit şi de 
minunile din zilele noastre. 


Numai un om simplu şi smerit, precum milostivul Partenie, putea să primească o 
putere atât de mare asupra întunecaţilor demoni, ca să aibă putere să lupte în 
oraşul idolatru Lampsakos. Atât de mare era - şi este - trecerea prea fericitului 
ierarh Partenie la Dumnezeu, încât Sfântul Partenie le poruncește diavolilor şi 
aceştia 1 se supun, nesuportând harul Duhului Sfânt ce sălăşluieşte în el. 


Datorită puterii sale celei mari asupra demonilor, de pretutindeni se aduceau la 
Sfântul ierarh Partenie oameni ce sufereau din cauza duhurilor necurate 
(demonizaţi şi oameni care sufereau din cauza vrăjilor şi a farmecelor sau a altor 
legături necurate) şi milostivul Partenie îi tămăduia pe toţi prin rugăciune, cu 
darul şi puterea lui Dumnezeu. 


ie 5 ste 


Intre aceşti bolnavi era şi o fecioară pe nume Dajfhi, fiică a lui Dionisios, care 
era de neam împărătesc, pe care, fiind cumplit chinuită de diavol, plăcutul lui 
Dumnezeu, Partenie a izbăvit-o de chinurile lui în trei zile. 


ie 5 se 


De asemenea, a vindecat şi pe Agalmatia, fiica guvernatorului Smirnei 
(Mamalios), care, fiind tulburată de duhuri necurate, se tăvălea pe pământ, 
spumega şi înțepenea. 


ie e se 


Alți oameni stăpâniţi de diavoli şi care au fost vindecaţi de marele Sfânt 
Partenie din Lampsakos, sunt: Zoila (0 femeie vestită de neam persan care avea 
într-însa duh iscoditor), Parthena (fiica lui Sinadios, care fiind muncită de 
diavol, rătăcea prin munţi) şi împreună cu ea pe Alexandria (care avea duh de 
mânie, amândouă fiind din cetatea Avidos), soția unui bărbat din Pereia (care 
se află între Lampsakos şi Kizik), Akakia (din provincia Killia), Rufina şi 
Theofila (amândouă din satul Asirmo), Kalliopi şi Kiriaki (o bătrână săracă şi o 
copilă). 


Toate acestea, care erau muncite de diavoli cu chinuri greu de îndurat, au fost 
tămăduite complet de prea cuviosul Partenie în numele lui lisus Hristos. Pentru a 
le vindeca, a fost de-ajuns numai o rugăciune a smeritului Partenie însoțită de o 
binecuvântare sau de o mustrare adresată duhurilor viclene sau împreună cu o 
suflare în faţă sau cu o stropire cu apă sfințită (adică aghiazmă) şi îndată au fost 
eliberate de trufaşii demoni. Apoi, dându-le sfaturi folositoare de suflet - prin 





care le întărea credinţa în Hristos, Cel care le vindecase, înduplecându-Se la 
rugăciunea plăcutului Său Partenie - le binecuvânta şi le trimitea sănătoase 
acasă. 


ie 5 se 


O altă minune ce merită amintită este cea făcută cu tânărul Mikonas, fiu de 
preot, care avea într-însul un diavol cumplit. Acesta era cuprins de zvârcoleli de 
nestăvilit şi suferea îngrozitor. Părinţii săi l-au dus la Sfântul Partenie şi l-au 
rugat fierbinte să se îndure de tinerețea lui şi să-l izbăvească de stăpânirea 
demonului. Dar, spre mirarea tuturor, acest suflet atât de milostiv şi iubitor de 
oameni, nu S-a lăsat înduioşat de lacrimile lor şi le-a spus: 


Dar văzând lacrimile cele multe ale părinţilor şi milostivindu-se de ei, fericitul 
Partenie s-a rugat cu dinadinsul lui Dumnezeu şi îndată a ieşit diavolul din 
tânărul acela. Părinţii, luând pe fiul lor sănătos, s-au întors la casa lor, lăudând 
şi binecuvântând pe Dumnezeu. 


Sfântul Partenie înviază un al doilea om, pe Alamas 


Trebuie menţionat şi cazul lui Alamas din Siros. Acesta, fiind sub stăpânirea 
unui demon, a căzut de pe acoperişul bisericii construite de Sfântul Partenie şi a 
zăcut mort fără suflare. De acest lucru aflând Sfântul Partenie, a mers la mortul 
acela şi cu arma sa cea mai puternică - rugăciunea - l-a înviat pe Alamas şi l-a 
izbăvit de demonul cel viclean. 


Sfântul Partenie desface vrăjile şi farmecele 
Nu poate fi trecut cu vederea nici cazul Evhariei, soția magistratului Agapios, 


care suferea din cauza vrăjilor care s-au făcut asupra ei de oamenii vicleni. 
Aceasta suferea îngrozitor, având dureri insuportabile. 


Aflând Sfântul Partenie de situaţia femeii, a vindecat-o fără mare greutate şi în 
numai trei zile, folosind ulei de la candelele Sfinţilor şi rugăciunea lui cea 
fierbinte. 


Sfântul Partenie vindecă bolile generate de 
puterea diavolească 





De o deosebită importanţă este şi boala lui Thalassios, care era unicul copil al 
unui preot din Syadia. Aflându-se însă sub înrâurirea unui duh viclean, el şi-a 
pierdut minţile şi a fost dus în fața Sfântului Partenie pe lângă care a stat 
numai şapte zile, după care a primit înapoi marele dar al lui Dumnezeu: mintea 
şi judecata. 

seste 
Pentru a demonstra marea putere a Sfântului ierarh Partenie din Lampsakos 
asupra demonilor, trebuie povestit şi despre soldatul Axanios, pe care l-au adus 
la sfânt ca pe o povară lipsită de viaţă, cu membrele paralizate din cauza 
duhurilor necurate. Sfântul Partenie, fără să folosească nimic altceva, l-a 
stropit pe bolnav cu apă sfinţită (aghiazmă) amestecată cu rugăciuni care L-au 
înduplecat pe Dumnezeu. Astfel l-a însănătoşit şi l-a întărit ca să plece pe 
picioarele sale. 

seste 
A mai fost şi un bolnav din Traklion, pe nume Kallistos, şi un altul din partea 
răsăriteană a insulei Lesbos. Amândoi au fost aduşi la Sfântul Partenie, primul 
fiind paralizat de picioare de o putere diavolească, iar celălalt având - tot din 
lucrarea celui viclean - aşa nişte răni pe cap, încât semăna cu un lepros. Pe 
amândoi i-a vindecat - deplin şi grabnic - Sfântul Partenie, ungându-i cu ulei 
sfințit de la candelele Sfinţilor şi rugându-se fierbinte pentru ei. 


Sfântul Partenie scoate demonul din vopsitorie 


Între alte multe şi nespuse minuni ale Sfântului Partenie s-a întâmplat şi 
aceasta: În vopsitoria împărătească, care se numea vopsitoria purpurei, se 
sălăşluise într-o vreme un demon, care tropăind de bucurie, strica vopseaua, ca 
să nu se prindă pe pânză. Atât de duşmănos şi neruşinat era diavolul, încât se 
înfățișa de multe ori vopsitorilor şi îi împiedica din lucru la vedere. De aceea 
erau în mare mâhnire lucrătorii pentru pagubele cele multe care se făceau prin 
supărarea diavolească, temându-se de mânia împărătească şi de pedeapsă, 
pentru paguba cea aducătoare de atâta cheltuială. 


Aflând de aceasta arhiereul lui Dumnezeu, Partenie, a alergat îndată într-acolo, 
ca să țină piept demonului. După ce a ajuns la vopsitorie, Sfântul Partenie a 
poruncit în văzul tuturor duhului viclean, mustrându-l şi ame-ninţându-l cu 
Numele de temut al lui Hristos. lar demonul s-a făcut nevăzut imediat, nu numai 
din vopsitoria aceea, ci şi din tot ţinutul, pentru că a plecat strisând în auzul 
tuturor că este alungat de acolo şi merge în focul iadului. 


Apoi făcându-se îndată o încercare, la îndemnul Sfântului Partenie, s-au umplut 
cazanele cu vopsea şi s-a cufundat lâna, care s-a vopsit fără nici o oprelişte şi 
atunci şi după aceea. 





Sfântul Partenie scoate diavolul ce se sălăşluise 
în apele mării 


Odată, în vremea pescuitului, erau atât de mulţi peşti în mare, încât pescarii 
credeau că îi vor prinde în plasă fără trudă, numai cât să întindă mâna, dar 
când coborau năvoadele, se osteneau zadarnic: nu găseau nici un peştişor în 
ele. Aşa s-au ostenit degeaba multă vreme. Dar aceasta nu se întâmpla numai în 
Lampsakos, ci pe tot țărmul până la Avidos. 


Adunându-se toţi pescarii din toate cetăţile şi satele dimprejurul părţilor 
acelora, au venit la Sfântul Partenie şi l-au rugat să-şi înalțe cu evlavie mâinile 
către Dumnezeu, ca să dezlege taina care îi împiedica în chip ciudat. lar Sfântul 
Partenie i-a ascultat, căci cine era mai iubitor faţă de oameni decât el? A postit 
aşadar şi s-a rugat cu lacrimi şi atunci Dumnezeul cel Milostiv faţă de oameni i- 
a descoperit că prin lucrarea diavolească se face pescarilor o supărare ca 
aceea. 


Îndată sculându-se Sfântul Partenie, a străbătut dintr-o parte în alta țărmul şi 
rugându-se şi binecuvântând apa, a aruncat în ea sare, gonind de pretutindeni 
pe diavol, care se încuibase în ape. Apoi i-a îndemnat pe pescari să-şi arunce 
năvoadele şi să încerce să pescuiască, fiind şi el de faţă. 


Făcând ei aceasta cu bucurie, se petrecu o mare minune acolo, sub ochii lor, 
căci abia au putut să tragă mrejele de mulțimea peştilor. lar marea a fost plină 
de bunătăţi, aşa încât pescuitul a împlinit şi lipsurile din trecut. De atunci s-a 
făcut pescarilor pescuirea cu bună sporire ca şi mai înainte. 


Sfinţenia episcopului din Lampsakos a fost mărturisită nu numai de oameni, 
ci chiar şi de necuvântătoare. 


În timp ce Sfântul Partenie şedea pe țărm în vremea pescuitului, un peşte mare 
ce se numea Tinos, sărind din mrejele pescarilor, s-a aruncat la picioarele 
Sfântului, în semn de supunere faţă de plăcutul lui Dumnezeu. Sfântul Partenie, 
după ce l-a însemnat cu semnul Sfintei Cruci, l-a dăruit săracilor, spre slava lui 
Dumnezeu. 


Sfântul Partenie înviază un al treilea om, pe Maximianos 


Tânărul Maximianos era de loc din cetatea Vizyi din Tracia şi ucenic la un 
anume Fertis, diacon la episcopia din Lampsakos. Acest tânăr era aşa de 
chinuit de boala dizenteriei, încât nici o speranţă de viaţă nu-i mai rămăsese şi 
neputând să se tămăduiască, a murit. Părinţii săi, auzind de moartea lui, au 
plecat din Vizyi în Lampsakos, cu scopul de a-şi îngropa fiul. Să vedeţi însă 





faptă de credință adevărată şi cum, din pricina acestei credințe puternice, au 
primit îndată o sfântă binefacere! După ce l-au primit mort, părinţii lui l-au dus 
cu tot cu pat, fără să şovăie şi l-au aşezat la intrarea în biserică, pe unde 
trebuia să treacă arhiereul lui Dumnezeu, Partenie. 


Venind sfântul, a văzut pe cel mort zăcând, iar pe părinţi şi pe cei de faţă 
vărsând lacrimi fierbinţi pentru el. Apoi a suferit şi el în sufletul lui şi şi-a arătat 
durerea cu lacrimi. 


Altcuiva i-ar fi fost de ajuns să arate că suferă alături de ceilalți după porunca 
“plânge cu cei ce plâng” şi astfel le-ar fi oferit părinţilor oarecare mângâiere. 
Pentru Sfântul Partenie însă, acest lucru nu a fost deloc îndeajuns, ci îndată s-a 
făcut el însuşi pricină de bucurie grabnică, pentru că odată cu lacrimile şi-a 
plecat genunchii şi s-a rugat lui Dumnezeu pentru cel mort, care a înviat îndată. 
Astfel, Sfântul Partenie l-a predat părinţilor în deplină sănătate, în stare să 
vorbească şi să umble. Toată cetatea s-a mirat foarte mult de o minune prea 
slăvită ca aceasta şi toți Îl prea măreau pe Dumnezeu. 


Sfântul Partenie vindecă cu mărinimie 
patima iubirii de avuţie 


Vizitându-l într-o zi Sfântul Partenie pe mitropolitul din Iraklia Traciei, l-a găsit 
pe acesta grav bolnav, dar Dumnezeu i-a descoperit plăcutului Său Partenie că 
mitropolitul este pedepsit cu acea boală grea pentru iubirea de argint, căci 
mitropolitul era tare iubitor de bani şi vai, îşi însuşise bunurile săracilor. 


Aflând aceasta, Sfântul Partenie i-a spus: 


Iar bolnavul i-a răspuns: “Roagă-te lui Dumnezeu pentru mine să-mi ierte pă- 
catele. ” 


Sfântul Partenie a urmat: 


Vorbele Sfântului Partenie au coborât în inima mitropolitului, care, venindu-şi 
în simţire, a zis: “Cu adevărat, am greşit față de Dumnezeu. ”. Indată chemând 
pe intendentul său, i-a poruncit să aducă în fața tuturor aurul pe care-l 





strânsese de la săraci. lar după ce acesta aduse o mulţime de aur cu anevoie de 
numărat, mitropolitul l-a rugat pe Sfântul Partenie să-l împartă la săraci, dar 
Sfântul i-a zis: 


Atunci bolnavul a poruncit să fie pus în caretă şi să fie dus la Biserica Sfintei 
mucenițe Glicheria. Acolo, adunând pe toți săracii oraşului, le-a împărţit tot 
aurul cu îndurare. lar Bunul şi Prea milostivul Dumnezeu - Cel ce n-a defăimat 
lacrimile desfrânatei şi a primit suspinarea vameşului - a primit pocăinţa 
mitropolitului şi în trei zile i-a dăruit o sănătate deplină, nu numai a trupului, ci 
şi a sufletului (aşa cum proorocise Sfântul Partenie). 


Sfântul Partenie vindecă complet un paralizat 


Intrând odată Sfântul Partenie în Biserica Sfântului mucenic Ahilas (din zona 
Irakliei), a întâlnit un localnic care era paralizat cu totul. Făcându-i-se milă de 
acesta, sfântul a cerut nişte ulei, pe care l-a binecuvântat, apoi s-a rugat cu 
lacrimi Bunului Dumnezeu pentru bolnav şi i-a uns mădularele uscate cu acel 
ulei. 


Rugăciunea dreptului Partenie a făcut din ulei un leac puternic, pentru că 
bolnavul îndată s-a vindecat şi a început să umble, dând slavă lui Dumnezeu. 


Aflând cetăţenii Irakliei de această neaşteptată minune, toți cei care erau 
cuprinși de tot felul de boli şi neputințe au venit la Sfântul Partenie şi s-au 
vindecat datorită rugăciunilor fierbinţi ale plăcutului lui Dumnezeu. 


Sfântul Partenie aduce ploaia şi face 
pământul şi plantele să rodească îmbelşugat 


În acea vreme, când Sfântul Partenie săvârşea cu darul şi cu puterea lui Hristos 
minunile, tămăduind diferite boli, era lângă el şi Ipatianos, arhidiaconul 
Bisericii Sfântului mucenic Ahilas. Acesta, văzând puterea cea mare a 
episcopului din Lampsakos, a căzut la picioarele Sfântului Partenie şi l-a rugat 
cu lacrimi să meargă la unul din ogoarele sale, unde semănase de toate, dar - 
din cauza păcatelor sale - a venit seceta care a uscat totul, vătămând şi Sslăbind 
seminţele. 


Prea măritul s-a lăsat convins de rugămintea arhidiaconului şi a mers la locul 
cu pricina. Ajuns acolo, Sfântul Partenie a ridicat mâinile spre cer, a udat 
pământul cu lacrimile sale şi a cerut din toată inima lui Dumnezeu să dea ploaie 
ca să rodească pământul. lar Dumnezeu, Cel ce face voia celor care se tem de 





EI, a acoperit îndată cerul cu nori şi a început să cadă atâta ploaie, încât s-au 
umplut până şi lacurile pământului. 


Sfântul Partenie a înnoptat într-un adăpost de pe ogor, unde s-a rugat toată 
noaptea, timp în care Dumnezeu i-a descoperit că mitropolitul va trece la cele 
veşnice peste puţin timp, iar succesorul său pe scaunul Episcopiei va fi 
arhidiaconul Ipatianos. 


Dimineaţa devreme, chemându-l Sfântul Partenie pe arhidiacon, i-a spus: 


Arhidiaconul a ascultat cu atenţie şi l-a rugat pe sfânt să viziteze şi un alt ogor 
al său, ca să-l binecuvânteze cu rugăciunea lui, deoarece era uscat complet din 
pricina secetei. Sfântul Partenie l-a liniştit pe arhidiacon, asigurându-l că la 
vremea secerişului va treiera de pe acest ogor exact cantitatea de grâne pe care 
o recolta în anii cei buni. 


La fel de uscată era şi via sa, de curând plantată, care era şi mâncată de viermi. 
Văzând aceasta, Sfântul Partenie luă sare şi o împrăștie, astfel încât să 
cuprindă, pe cât era cu putință, toată via, după care îi spuse arhidiaconului: 


Sosind vremea să se întoarcă în Lampsakos, a plecat de pe câmpurile 
arhidiaconului şi s-a întâlnit iar cu mitropolitul, care l-a primit cu bucurie. 


Sfântul Partenie i-a spus: 


Apoi s-a urcat în corabie şi s-a întors pe mare în Lampsakos. 


Au trecut doar câteva zile şi stăpânul duhovnicesc al Irakliei s-a îmbolnăvit şi s- 
a dus la Domnul, iar în locul lui a fost ales Ipatianos, după cum proorocise 
Sfântul Partenie. S-au împlinit apoi şi celelalte profeţii ale smeritului Partenie: la 
vremea recoltei, Ipatianos a adunat roadele de pe câmpul care fusese distrus de 
uscăciune, le-a treierat şi a găsit exact 1000 de mozi, cât rodea în anii cei buni. 
lar la vremea culesului de struguri, via - care fusese şi ea uscată - a dat rod 
îmbelşugat, după cum profeţise Sfântul Partenie. 





Văzând toate acestea, episcopul Ipatianos a umplut o corabie cu daruri din 
amândouă felurile de roade şi le-a adus în Lampsakos, la Sfântul Partenie, drept 
mulţumire pentru rugăciunea şi binecuvântarea sa. Sfântul a primit cu dragoste 
pe episcopul Irakliei, dar roadele aduse de dânsul le-a refuzat, spunând: 


Atunci Ipatianos s-a 
întors îndată în Iraklia şi a dăruit roadele celor săraci, povestind tuturor despre 
minunile lui Dumnezeu, făcute prin robul Său, Partenie. 


Sfântul Partenie a fost aşadar în toate bun şi minunat. Marele făcător de 
minuni din Lampsakos a strălucit asemeni Îngerilor prin viaţa sa curată - pe 
mulți păgâni aducându-i la credinţa cea adevărată, tămăduind nenumărate 
boli, alungând demonii şi ajutându-i pe oameni în orice problemă grea pe 
care 0 aveau. 


Ajungând la o vârstă înaintată, Sfântul Partenie a plecat la Dumnezeu - 
Căruia I-a închinat toată viaţa sa - pe data de 7 februarie (într-un an care nu 
se cunoaşte cu exactitate), când Biserica ortodoxă de pretutindeni îl prăz- 
nuieşte. Sfântul Partenie a lăsat ca moştenire poporului său parfumul 
miracolelor sale şi exemplul conduitei sale exemplare. 


Vestea despre cinstita adormire a Sfântului Partenie s-a răspândit cu repeziciune 
în cetăţile şi în ţările din jurul Lampsakului, aşa încât arhiepiscopi, episcopi, 
preoți şi credincioşi de pretutindeni au venit la îngroparea lui, nelipsind, 
bineînţeles, nici Ipatianos, episcopul Irakliei. 


Trupul sfânt şi neprihănit al smeritului ierarh al Lampsakului - Partenie - după 
ce s-a bucurat de cinstea cântărilor care i se cuveneau, a fost aşezat la locul de 
veci cu toată evlavia şi cinstea, în micul Paraclis construit de el însuşi lângă 
marea Biserică a Atotputernicului (zidită tot de el). 


Sfântul Partenie este viu şi prezent în vieţile noastre 


Deşi sufletul lui a plecat la Dumnezeu, bunul şi milostivul Sfânt Partenie nu ne-a 
părăsit, pentru că şi după moartea sa, acest doctor fără de plată şi mare făcător 
de minuni i-a ajutat pe toţi cei care i-au cerut cu multă credinţă şi evlavie 
sprijinul în orice problemă aveau. 


La mormântul lui cel sfânt se săvârşeau şi se  săvârşesc şi astăzi, multe 
tămăduiri, iar Sfintele sale moaşte răspândesc mireasmă plăcută, izgonesc 
demonii din oameni, desfac vrăjile, farmecele şi toate legăturile necurate şi 
izvorăsc tămăduiri. 





Sfântul Partenie vine şi astăzi în sprijinul acelora care-l cheamă cu credinţă şi 
evlavie, aşa cum făcea şi când era în viaţă. Prezenţa lui vie în zilele noastre este 
dovedită de minunile şi binefacerile uimitoare cu care îi copleşeşte pe cei care se 
apropie de el cu credinţă şi-l cheamă într-ajutor. 


Sfântul Partenie - prin darul Domnului lisus Hristos - îi uşurează şi astăzi pe 
oamenii care suferă de influenţa magiei, farmecelor şi a altor acţiuni satanic şi 
mai ales, îi eliberează de boala blestemată care biciuieşte astăzi omenirea - 
cancerul. Sfântul Partenie este în mod deosebit sfântul tămăduitor al cancerului. 





